གསང་འདུས་རིམ་ལྔའི་ཁྲིད་ཡིག་སོགས།
གསུམ་རྣམ་པར་ཐར་པའི་སྒོ་གསུམ་དང་ལྡན་པ། དྷརྨ་ཀ་ཡ། ཆོས་ཀྱི་མཛོད་བྱ་བ། དང་བོ་
རྒྱས་མ་བསྐྱེད་པས་སྟོང་བ་ཉིད་གྲུ་གཅིག་གིས་མཚོན་པ། ལམ་དུ་མཚན་མ་མེད་པ་གྲུ་གཅིག་
གིས་མཚོན་པ། འབྲས་བུ་ལ་སྨོན་པ་མེད་པ་གྲུ་གཅིག་གི་མཚན་པ། རང་བཞིན་འོད་གསལ་
བའི་ཕྱི་དཀར་ལ་ནང་དམར་བ། རྩ་བ་ཕྲ་བ། ཁ་གདེངས་ཡངས་པ་གྱེན་ལ་ཕྱོགས་པའི་ནང་དུ་
འབྱུང་། དེ་བདེ་མཆོག་པའི་ལུགས་ལའོ། །
ལ་ལ་སྤྱི་བོ་བདེ་བ་ཆེན་པོའི་འཁོར་ལོ་རྩའི་འཁོར་ལོ་ཐམས་ཅད་ཀྱི་ཐོག་མ་ཡིན་པ་ལ་
འདོད་དེ། དེ་གནས་གཞན་དུ་མི་འདོད་དེ། སྐུ་ཡན་ལག་དང་ཉིང་ལག་རྫོགས་པར་སྟོང་བ་
ཉིད་ཀྱི་རི་མོར་འཆར། དེ་གང་བསྒོམས་པའི་སྣང་བ་འཆར་ཏེ། དེ་ལྟར་འཆར་བར་ཡང་པཉྩ་ཀྲ་
མ་ནས། བསམ་པ་
པ་གང་དང་གང་གིས་ནི། །མི་རྣམས་ཡིད་ནི་ཡང་དག་སྦྱོར། །དེས་ན་དེས་ནའི་
རང་བཞིན་འགྱུར། །སྣ་ཚོགས་སྤྲོས་པའི་རང་བཞིན་ལས། །སྣ་ཚོགས་ནོར་བུ་ཇི་བཞིན་ནོ། །ཞེས་
པས་དཔེ་ཡིད་བཞིན་ནོར་བུ་ལ་དགོས་འདོད་གསོལ་བ་བཏབ་པ་ལས་འབྱུང་བ་ལྟར་གང་སྒོམ་
པ་འབྱུང་ངོ་། །དེ་ལ་སྣང་བ་གསུམ། སྟོང་བ་གསུམ་གྱི་ཉམས་འཆར། རྟགས་ཅན་ས་རླུང་ལ་
ཐིམ་པས། སྨིག་རྒྱུ་ལ་སོགས་པ་བཅུ་གཅིག་འབྱུང་བ་གོང་དང་འདྲ། བདེ་སྟོང་གསལ་ལ་འཛིན་
པ་མེད་པའི་ཉམས་སྐྱེ་སྟེ། ལྷ་སྐུ་གསལ་ཡང་དེར་འཛིན་དང་བྲལ་བའོ། །དེ་དང་དུས་མཉམ་དུ།
བརྟན་འགྱུར་རྡོ་རྗེའི་ལམ་ནས་ནི། །ནམ་མཁའ་ཁྱབ་པར་སྤྲོ་བར་བྱ། །ཞེས་པས། དྲན་པ་བཟུང་
གྱུར་ཀྱང་། གཟུགས་སྐུ་གཉིས་འབྱུང་བའི་རྒྱུ་སྤྲོ་བསྡུ་བྱ་བ་ལ་གཉིས། སངས་རྒྱས་ཀྱི་ཞིང་
ཁམས་དང་། སེམས་ཅན་གྱི་དོན་བྱ་བ་གཉིས་ལས་མེད་པས། ཞིང་ཁམས་སྦྱང་བ་ནི་མི་ཤིགས་
པའི་ཐིག་ལེ་ལྷ་སྐུར་ཤར་བ་དེ་ཡི་དབུའི་གཙུག་ཏོར་དང་། སྤྱན་དང་། ཤངས་ལ་སོགས་པ་ནས་
འོད་ཟེར་བསམ་གྱིས་མི་ཁྱབ་པ་སངས་རྒྱས་ཀྱི་ཞིང་ཐམས་ཅད་དུ་སྤྲོས་ལ། སངས་རྒྱས་ཐམས་
155

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཅད་ལ་ཕྱི་ནང་གསང་བ་དེ་ཁོ་ན་ཉིད་ཀྱི་མཆོད་པ་ཕུལ་བས། བདེ་སྟོང་མཆོག་སངས་རྒྱས་ལ་
མངའ་བ་དེ་ཐུགས་ཉམས་སུ་བསྟར་བས་ལྷག་པར་བསམ། སེམས་ཅན་དོན་བྱ་བ་ནི། སེམས་
ཅན་ཐམས་ཅད་ལ་འོད་ཟེར་སྤྲོས་ཏེ་གང་ལ་གང་གིས་འདུལ་བའི་སྐུར་བསྟན་ནས་ཉོན་མོངས་པ་
དང་། ཤེས་བྱའི་སྒྲིབ་པ་སྦྱངས་ཏེ། ལྷ་སྐུ་གསལ་ལ་རྫོ་གས་པར་བྱས་ནས། འོད་ཟེར་སླར་རང་ལ་
བསྡུའོ། །ལྷ་སྐུ་ཡང་། མགོ་བོ་ནས་ནི་རྐང་བའི་བར། །ཇི་སྲིད་སྙིང་གར་ཕྱིན་གྱི་བར། །རྣལ་
འབྱོར་ཡང་དག་མཐའ་ལ་འཇུག །ཅེས་པས་འདས་པ་དང་། འཁོར་བ་ལྷ་སྐུ་བྱས་པ་ཐམས་
ཅད་འོད་དུ་ཞུ་ནས། མེ་རེ་རེ་བ་ཚུར་བསྡུ། འཁོར་འདས་དབྱེར་མེད་པར་རིལ་བོར་མཉམ་པར་
འཛིན་པའོ། །ཡང་རྗེས་སུ་གཞིག་པ། རྒྱུ་བ་དང་ནི་མི་རྒྱུ་ཉིད། །དང་བོར་འོད་གསལ་བར་བྱས་
པའི་དོན་ཏེ། ཕྱི་ནས་དེ་བཞིན་བདག་ཉིད་ཁྱེད། །ཅེས་པས་ལྷ་སྐུར་སྟོང་བ་ཉིད་ཀྱི་ངང་ལ་
ལངས་ལ། སྔ་མ་འཁོར་འདས་ལྷ་སྦྱོར་བའོ། །ད་རེས་ཁྱབ་ཆེས་ཏེ། འཁོར་འདས་སྣོད་བཅུད་མ་
ལུས་པ། །དབུགས་ཀྱི་རླུང་ནི་མེ་ལོང་ལ། །ཇི་ལྟར་ཀུན་ཏུ་ཐིམ་པར་གྱུར་པ་ལྟར་སྐུ་སྟེ། རང་ལྷ་
སྐུ་གསལ་བ། དབུའི་གཙུག་ཏོར་ལ་སོགས་པ་ནས། སྔ་མ་ལྟར་འོད་ཟེར་སྤྲོས་ནས། དོན་གཉིས་
སྔ་མ་ལྟར་བྱ་སྟེ། འོད་ཟེར་གཉིས་ལས་འཁོར་འདས་སྣོད་བཅུད་འོད་དུ་མེར་གྱིས་ཞུ་ནས་མེ་
ལོང་ལ་ཧ་བྱས་པའི་སྐྱ་ལམ་པ་དེ་དབུས་སུ་འདུ་བ་ལྟར། འོད་རྣམས་བདེ་སྟོང་ངོ་བོར་མེ་རེ་རེ་
བསྡུའོ། །དེ་བཞིན་རྣལ་འབྱོར་ཡང་དག་མཐའ། །ཡང་དང་ཡང་དུ་འཇུག་པར་བྱེད། །ཅེས་པས།
ཡང་ཡང་དེ་ལྟར་སྦྱང་ངོ་། །དེ་ལ་སྒྱུ་མའི་རྣམ་པར་ཐར་པ་བསམ་གྱིས་མི་ཁྱབ་པ་འབྱུང་སྟེ།
སངས་རྒྱས་སྟོང་སོགས་དེའི་དབང་སྐུར་བ་དང་། རང་དབང་ལེན་པ་དང་། དབང་ཕར་སྐུར་བ་
དང་། སངས་རྒྱས་སྤྲུལ་བའི་སྐུ་མང་བོའི་ཞལ་མཐོང་བ་དང་། ཞལ་ལྟ་བ་དང་། སྟོང་སོགས་ལ་
མཆོད་པ། ཕར་མཆོད་པ་བྱེད་པ་དང་། ཚུར་མཆོད་པ་བྱེད་པ་དང་། བསྐྱེད་རྫོགས་ཁྱད་པར་
156

༄༅། །གསང་འདུས་རིམ་ལྔའི་ཁྲིད་ཡིག་སོགས།
ཅན་བསྒོམས་པས་ཉམས་རྟགས་ཁྱད་པར་ཅན་མཐོང་བ་དང་། མངོན་ཤེས་ཁྱད་པར་ཅན་སྐྱེ་བ་
དང་། རྫུ་འཕྲུལ་སྣ་ཚོགས་རྩོམ་པ་དང་ཏིང་ངེ་འཛིན་དུ་མ་རྒྱུད་ལ་སྐྱེ་བ་ལ་སོགས་པ་རྒྱས་པར་
རོ། །འཇིག་རྟེན་གྱི་ཁམས་བརྒྱ་ལྟ་བ་དང་། སུམ་ཅུ་རྩ་གསུམ་དང་། འོག་མིན་དང་། དགའ་
ལྡན་ལ་སོགས་པ་ལྟ་བུ་དང་། ཕྱིན་པ་དང་། ལྷའི་བུ་ཕོ་དང་། བུ་མོ་པུ་ཙ་བྱེད་པ་དང་། སུམ་ཅུ་
རྩ་གསུམ་ནས་བདུད་རྩི་ལེན་པ་དང་། སྔར་མ་ཐོས་པའི་ཚིགས་བཅད་མང་བོ་རྩོམ་པ་དང་།
སྟོད་ནས་མེ་འབར་བ་དང་། སྨད་ནས་ཆུ་འཁྲིགས་པ་དང་། ལྷའི་བུ་མོ་ལ་སོགས་པ་ཐིག་ལེ་
འཛིན་པ་དང་། ནམ་མཁའ་ལ་འགྲོ་བ་དང་། འཕུར་བ་དང་། མཆོང་བ་ལ་སོགས་པ་རྣམ་པ་སྣ་
ཚོགས་པ་ལ་སྦྱངས་ཏེ། ཚོགས་གཉིས་རྫོགས་པ་ལ་ཚེགས་མེད་དེས་སྒྱུ་ལུས་སོ། །དེ་ལ་སྒྱུ་མའི་
འཛིན་པ་ཕྲ་མོ་ཡོད་པས་འོད་གསལ་མེས་སྦྱང་དགོས་ཤིང་། འོད་གསལ་ཡེ་ཤེས་བསྟན་པ་ནི།
རིལ་བོར་འཛིན་པའི་བསམ་གཏན་གྱིས། བདེ་སྟོང་གི་ཉམས་དེ་ལྷ་སྐུ་གསལ་ལ་རྟོག་པ་མེད་པ་
དེ་ཐམས་ཅད་འོད་གསལ་བར་ཐིམ་པ་ཆོས་སྐུ་སྟེ། གསལ་བའི་དཔེ་ཏིལ་གྱི་མར་མེ་རླུང་གིས་
མི་བསྐྱོད་པ་ལྟ་བུ། བདེ་བ་བཅུ་དྲུག་མའི་བདེ་བས་མཚོན་ཏེ། ལྷ་དང་མི་ཡི་བདེ་བ་ལས། །
བསྡུས་བྱས་རྡོ་རྗེ་འཛིན་པ་ཡིན། །བཅུ་དྲུག་ཆར་ཡང་མི་ཕོད་དོ། །ཞེས་པས། ཉམས་མཐའ་
ཐམས་ཅད་དང་བྲལ་ཉི་ཟླ་ལྟར་གསལ་བ། ཆུ་ཤེལ་ལྟར་དྭངས་པ། བདེ་བ། གསལ་བ། མི་རྟོག་
པ། སྟོང་བར་དབྱེར་མེད་པའི་ཉམས་འཆར་ཏེ། བདེ་བ་ཚད་ལས་འདས་པས་དཔེ་མཚོན་དུ་
མེད་པ། སྟོང་བ་ནམ་མཁའ་ལ་སྤྲིན་དྭངས་པ་ལྟ་བུ། མི་རྟོག་པ་རྒྱ་མཚོ་ཆེན་པོའི་འཇིང་ལྟ་བུ།
དེ་རྣམས་དབྱེར་མེད་པ་ཆུ་ལ་ཆུ་ཐིམ་པ་ལྟ་བུ། གསལ་སྟོང་གི་རི་བདེ་བར་ཤར་བའི་ཉམས་དེ།
དང་ངེ་སང་ངེ་བ་རིག་པ་བཀྲག་དང་བཅས་པ་བློ་ལས་འདས་པ། སྟོན་ཀའི་ཉི་མ་ཕྱེད་ཀྱི་དཀྱིལ་
ལྟར་མཐའ་དབུས་མེད་པའོ། །དེ་ལ། ཐམས་ཅད་སྟོང་བ་སྨད་པ་ཆེ། །དྭངས་ཤིང་གསལ་བའི་ཡེ་
157

།བོ་དོང་པཎ་ཆེན་གྱི་གསུང་འབུམ་ཆེན་མོ།
ཤེས་ཆེ། །ཐམས་ཅད་བྱས་པས་འཁོར་འདས་མ་ལུས་པ་བསྡུས། སྟོང་བས་དེར་འཛིན་བཅད།
ཀུན་ལས་ཁྱད་པར་འཕགས་པས་རྨད་པ་ཆེ། །དེར་སྟོན་ཀའི་ཉི་མ་ཕྱེད་ཀྱི་དཀྱིལ་འཁོར་ལྟར་
དྭངས་ཤིང་གསལ་བ། བདེ་གསལ་སྟོང་བ་མི་རྟོག་པར་དབྱེར་མེད་པར་གནས་ལུགས་སུ་ཤར་
བར་ཡེ་ཤེས་ཆེའོ། །དེ་རང་གང་གི་དྲིན་གྱིས་རྟོགས་ན། བླ་མ་ཉིད་ཀྱི་དྲིན་གྱིས་ནི། །མ་རིག་
སྟོང་བ་ཆེན་པོ་ལ། །ཐིམ་པ་ཡི་ནི་སྐད་ཅིག་ལ། །དེ་ནས་དེ་རུ་གསལ་བར་མཐོང༌། །ཞེས་སོ།
གང་གསལ་བར་མཐོང་ན། འདས་པ་དང་ནི་མ་འོངས་པ། །ད་ལྟར་བྱུང་བའི་སྲིད་པ་གསུམ། །
སྐད་ཅིག་དེ་ལ་མ་ལུས་མཐོང་། །ཞེས་སོ། །
དབང་གསུམ་པའི་དུས་སུ་འཆར་བ་འོད་བཟུང་ནས། བསྒོམས་པས་གདམ་པ་དང་
འབྲེལ། དབང་བོ་གཉིས་སྦྱོར་གྱི་ཐིག་ལེ་གཉིས་ཤོར་གཉིས་མནན་ཏུ་སྐྱེ་སྟེ། ཆགས་ལམ་དང་
འབྲེལ་བ་ཡིན།
སེམས་ཅན་ཐམས་ཅད་འཆི་བའི་དུས་སུ་སྐྱེ་བ་ཡིན་ཏེ། འཆི་ཁའི་གདམ་པ་
དང་། །འདི་བསྒོམས་པས་སྐྱེ་བའི་གདམ་
པ་ཡིན་ཏེ།
སྡེ་རྗེས་,
།སྐྱེ་ལུགས་གསལ་སྟོང་། བདེ་སྟོང་། སྣང་སྟོང་།
མཚན་ཉིད་ལྔ་ལྡན་དུ་གནས་སོ། །ཟུང་དུ་འཇུག་པའི་ཡེ་ཤེས་ནི། འབྲས་བུའི་དོན་ཏེ། རྡོ་རྗེ་
ཕྲེང་བ་ནས། རང་བདག བྱིན་རླབས་ཆེན་པོ་མ་གཏོགས་པ། །རིན་ཆེན་གཞན་འགའ་འདི་
ནི་མེད། །མི་ཡིས་སྦྱངས་པའི་ནོར་བུ་བཞིན། །སྣ་ཚོགས་ནོར་བུ་ཇི་བཞིན་ནོ། །ཞེས་བྱ་བས།
བདག་བྱ་བ་རླུང་སེམས་གཉིས་འདྲེས་པའི་མི་ཤིགས་པའི་ཐིག་ལེ་ཡིན། ལྷ་སྐུ་གསལ་སྟོང་བྱིན་
གྱིས་བརླབས་སོ། དཔེ་ཡིད་བཞིན་ནོར་བུ་རིན་པོ་ཆེ་ལ་གསོལ་བ་བཏབ་པས་གང་འདོད་པ་
འབྱུང་བ་དང་འདྲའོ། །བསྐྱེད་པའི་རིམ་པ་གང་བསྒོམས་ཀྱི་སྣང་བ་འཆར། དེ་ཇི་ལྟར་འཆར་ན།
ཆོས་སྐུ་མཁའ་འདྲ་སྟོང་བ་ལས། །རྟོག་མེད་ཡེ་ཤེས་འཇའ་འདྲ་འབྱུང་། །རླུང་དང་སེམས་སུ་
158

༄༅། །གསང་འདུས་རིམ་ལྔའི་ཁྲིད་ཡིག་སོགས།
བདེ་བསྒྲུབས་པས། །ཡེ་ནས་གནས་པའི་ཏིང་ངེ་འཛིན་སྔར་སྦྱངས་པས་རྩོལ་སྒྲུབ་ལ་མ་ལྟོས་
པར་འབད་དང་བྲལ་བས་ལྷུན་གྱིས་གྲུབ་པ་འབྱུང་། སྐུ་དེའི་ངོ་བོ། ལྷུན་གྲུབ་བདེ་བ་ཆེན་པོའི་
སྐུ། །རང་སྣང་རིག་མས་དེས་བརྒྱན་ཅིང་། །མཚན་དང་དཔེ་བྱད་ཀྱིས་བརྒྱན་པ། །འོག་མིན་
།ཞེས་པས་ཆོས་ཉིད་ཀྱི་འོག་མིན་དྷརྨ་ཀ་ལ་ཡ་ཆོས་ཀྱི་མཛོད་སྙིང་གའི་
།གང་
གནས་སུ་དུས་རྟག་ཏུ།
ཆོས་འབྱུང་དུ་རྟག་ཏུ་ཟེར་བས་མི་འགྱུར་བར་འབྱུང་ངོ་། །ལ་ལ་དཀྱིལ་འཁོར་འཁོར་ལོ་ལ་
བཞེད་དེ། གཞི་ཕུང་བོ་ཁམས་དང་སྐྱེ་མཆེད་ལྷར་སྣང་། ལུས་གཞལ་ཡས་ཁང་དུ་ཡེ་ནས་རང་
ཆས་སུ་གནས། ལམ་དཀྱིལ་འཁོར་འཁོར་ལོ་ལ་བསྒོམ། འབྲས་བུ་སྣང་བ་དེར་འཆར། མདོག་
རླུང་ལྔ་དག་པ་ཁ་དོག་རྣམ་པ་ནི་འཇའ་ལྟ་བུ་འབྱུང་། ཐོགས་པར་བྱེད་པའི་རེག་བྱ་དང་བྲལ་བ།
རང་འོད་ཀྱི་རིག་མ་དང་ལྡན་པ་སྒྱ་མའི་དཔེ་བཅུ་གཉིས་དང་ལྡན་པར་སྣང་བའོ།
བསྒོམས་སྣང་བ་འཆར་བས། མེ་ལོང་ནང་གི་གཟུགས་བརྙན་གྱིས། །སྒྱུ་མའི་ལུས་ནི་ཉེ་བར་
མཚོན། །ཞེས་པས། གང་བསྒོམས་སྐུ་ཡི་རྣམ་པར་འཆར། །འདི་བ། དེ་ཉིད་དང་གཞན་དུ་
བརྗོད་དུ་མེད་པ་སྐུ་གསུམ་བཞེད། གདུལ་བྱ་དག་པ་ལ་རིགས་ལྔ་སོགས་ཀྱི་སྣང་བར་ཤར་ནས་
བྱིན་གྱིས་བརླབས་ཏེ་དོན་བྱེད། མ་དག་པ་གང་ལ་གང་འདུལ་གྱི་སྣང་བ་ཤར་ནས་དོན་བྱེད་པ་
སྤྲུལ་སྐུ་ཡིན་ལ། ཟག་མེད་བདེ་བ་ལ་ལོངས་སྤྱོད་པ་ལོངས་སྐུ་ཡིན་བརྗོད་དུ་མེད་པ་ཆོས་སྐུ་
ཡིན། དེ་རྣམས་དབྱེར་མེད་པ་ཟུང་འཇུག་ཡིན། “ཡེ་ནས་དེ་ལྟར་གནས་པས་ངོ་བོ་ཉིད་ཀྱི་སྐུ་
ཞེས་བྱའོ། །དེ་ཡང་ཁ་སྦྱོར་ཡན་ལག་བདུན་དང་། སྒྱུ་མའི་དཔེ་བཅུ་གཉིས་ཀྱིས་མཚོན་པ་
དབང་ཕྱུག་ཡོན་ཏན་བརྒྱད་དང་། མཚན་སུམ་ཅུ་རྩ་གཉིས་དཔེ་བྱད་བཟང་བོས་སྤྲས་པའོ། །དེ་
མཚན་བཅས་སུ་མ་སོང་སྟེ། འོད་གསལ་ཡེ་ཤེས་ངང་ལས་ཤང་ནས་བརྗོད་དུ་མེད། སྟོང་བ་ཕྱལ་
བར་མ་སོང་སྟེ། འཇའ་ཚོན་ལྟ་བུའི་སྐུར་སྣང་། ཕྱི་བ་ཁྱད་མེད་པར་ཡང་མ་སོང་སྟེ། ཟག་པ་
159

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རང་སྣང་ལ་
མེད་པའི་བདེ་བ་འབར་ཡོད་ཅེས་བྱ་བ་བརྗོད་དུ་མེད་པ་དེར་འཛིན་དང་བྲལ།
གས་པས་དབྱེར་མེད་པ་ཟུང་འཇུག དེ་འདྲ་ཉམས་སུ་མྱོང་བ་ལ་བར་དོ་མེད། ཕུང་ཁམས་
རླུང་ལྔ་འདུས་པས་ཐད་ཀའི་ཉམས་འཆར་བ་ཆོས་ཉིད་ཡིན། ལུས་སེམས་མི་འབྲལ་བའི་སྐད་
ཅིག་ལ་སྤྱོད་པ། འཆི་བས་བྱས་ནས་མངོན་དུ་འགྱུར། དེ་མི་འགྱུར་བ་ལ་སངས་རྒྱས་ཟེར་བ་ཡིན།
དེ་དག་དུས་སུ་ངོས་བཟུང་། ལམ་དུས་སུ་རྒྱུན་བསྲིང་། ལུས་སེམས་བྲལ་བའི་སྐད་ཅིག་ལ་
མངོན་དུ་འགྱུར་རོ། །
དེ་མི་འགྱུར་བ་ལ་སངས་རྒྱས་ཟེར་བ་ཡིན། རྟགས་རྨི་ལམ་ལ་འདོན། ཉམས་སུ་མཉམ་
བཞག་རྗེས་ཐོབ་མེད་པར་ལེན། ཉམས་བཟང་ཡང་མཐར་ཕྱིན་པ་ཡིན་པས། རིག་པ་གཅུན།
མནྜལ་ཕུལ་ཞིང་གསོལ་བ་དྲག་ཏུ་གདབ། རེས་འགའ་ཚོགས་སུ་བསྡད་ལ་ཉམས་སུ་བླང་། རེས་
འགའ་གཅིག་པུར་བསྡད་ལ་བསྒོམ། རེས་འགའ་རིག་པ་འབར་ལ་རྟུལ་ཞུགས་བྱ། ཅི་བྱས་
གྲོགས་སུ་ཤར་ནས་ཐོག་ཏུ་ཕེབས་པ་ཡིན། དངོས་འཛིན་བྲལ་ན་མན་ངག་ཡིན། ཉམས་ལ་
བཟང་ངན་བྱུང་ནས་ངན་ཤོས་ནས་གཅུན། རྐྱེན་གྱིས་གནོད་ན་དབེན་པ་བསྟེན། སྣང་གྲགས་སུ་
ཤར་བ་ཆོས་ཉིད་ཡིན། བདེ་བ་ལ་ཟག་བཅས་འཁོར་བའི་རྒྱུ་ཡིན། ཟག་མེད་སངས་རྒྱས་ཡིན།
སྟོང་བ་དང་བདེ་བ་རོ་མཉམ་བདེ་སྟོང་ཟག་མེད་ཡིན། སྟོང་བས་རྒྱས་མ་ཐེབས་པ་ཟག་བཅས་
ཡིན། བདེ་སྟོང་ངང་ལས་གང་བསྒོམས་ལྷ་སྐུར་འཆར་བ་ཡེ་ཤེས་སྐུ། དེ་རླུང་ལྔ་ཡོངས་སུ་དག
པས་སྐུ་མདོག་འཇའ་ཚོན་འདྲ། ཕུང་ཁམས་ལྷ་སྐུར་གནས་པས་གཙོ་འཁོར་བཅས་པ་འཆར།
ལུས་ཡེ་ནས་དཀྱིལ་འཁོར་དུ་གནས་པས་གཞལ་ཡས་ཁང་བར་འཆར། རང་སྣང་བློ་འདས་དེ་
ལྟར་སྣང་། ཐམས་ཅད་འདུས་པ་ཟུང་འཇུག་འབྲས་བུ་ཡིན། བྱང་ཆུབ་སེམས་ཀྱི་རྒྱུད་ཉིད་དང་། །
འོད་ཟེར་སྤྲོ་བསྡུའི་རྒྱུན་ལས་ནི། །དག་པའི་གདུལ་བྱ་རྣམས་ལ་ནི་དེ་འདྲའི་སྣང་བ་འཆར། དེ་
160

༄༅། །གསང་འདུས་རིམ་ལྔའི་ཁྲིད་ཡིག་སོགས།
ལ་མོས་གུས་ཤུགས་ལས་བྱུང་བས་བྱིན་རླབས་འཆར། དེ་ཡིས་གྲོལ་བ་ཆོས་ཉིད་ཡིན། །ལོངས་
སྐུ་ཞེས་བྱ་དེ་ལ་འདོད། །སྤྲུལ་སྐུ་སྣ་ཚོགས་འཆར་བ་ན། །མ་དག་པ་ལས་འཆར་བ་ཡིན། །དཔེར་
ན་ཉི་མའི་སྙིང་བོ་ལྟར། །འོད་ཟེར་ཀུན་ལ་ཁྱབ་གནས་ཀྱང་། །སྒྲིབ་གཡོགས་ཅན་ལ་མི་འཆར་
ལྟར། །སྣང་མིན་ཀུན་ལ་བླ་མ་སོགས། །གང་འདུལ་སྣང་བ་ཤར་ནས་ནི། །དེ་ཡི་གྲོལ་བར་བྱེད་པ་
ཡིན། །ཆོས་སྐུ་ཀུན་ལ་ཁྱབ་གནས་ཀྱང་། །སྐུ་བཞི་ཚོགས་པ་གཅིག་པ་ནི། །འབྲས་བུ་ཡིན་པར་
བླ་མས་བཞེད། །གཞི་རླུང་སེམས་འདུས། ལམ་མཛོད་ཀྱི་རྣམ་པ། འབྲས་བུ་བློ་འདས་ཀྱི་དཀྱིལ་
འཁོར་ཙཀྲ། གནས་སྐབས་ཐ་དད་ངོ་བོ་གཅིག་ཡིན། མ་རྟོགས་འཁོར་བ། རྟོགས་པ་སངས་
རྒྱས། དེའི་ངོ་སྤྲོད་གདམས་སུ། བླ་མ་དམ་པའི་གསུང་སྒྲོས་བྲིས་པའོ། །ལེ་ཕྲན་ཉེར་བཞི་བའོ། །
དཔལ་དེ་ཁོ་ནཉིད་འདུས་པའི་རྒྱ་མཚོ་ཆེན་པོར་གསང་བ་འདུས་པའི་བཤད་སྒྲུབ་རིན་པོ་ཆེའི་
གླིང་ལག་ལྔ་བཅུ་ང་བཞི་བ་རྫོགས་སོ།། །།
161

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།